Tigging

mini|Kvinnelig utenlandsk tigger i Kongens gate i Moss sommeren 2012
Tigging, også kalt tiggeri eller betleri, er å be tilfeldige personer om ensidige gaver, donasjoner eller almisser i form av penger, mat eller andre bidrag som særlig går til livsopphold eller til gode formål.

Tigging foregår først og fremst i samfunn der det ikke er et offentlig fattigvesen eller gis tilstrekkelig offentlig sosialhjelp. Mens noen samfunn forsøker å løse fattigdomsproblemet ved å godta tigging og oppfordre til frivillige barmhjertighetsgaver, er tigging forbudt i en del land.

 Tiggere 
Tiggere  er vanligvis fattige og nødlidende mennesker som trenger materiell hjelp til seg og familien. Ikke sjelden er de arbeidsløse, bostedsløse, rusmiddelavhengige, syke eller invalide som er ute av stand til å tjene nok penger på annen måte. Barn som tigger, kan være foreldreløse eller gatebarn. Tiggere kan også være arbeidsføre fattigfolk som er organisert i små eller store grupper innenfor visse områder. Det kan dessuten være tiggermunker (mendikanter) som bønnfaller om almisser, veldedige donasjoner og kollekter, eller innsamlere som ber om støtte til ideelle, samfunnsnyttige formål av humanitær, kulturell eller religiøs art.

Tiggere oppholder seg vanligvis på folksomme, offentlige steder, for eksempel i travle gater, på markeder, ved jernbanestasjoner eller utenfor helligdommer. De kan også være omstreifere som går fra hus til hus og tigger på dørene eller ta forefallende løsarbeid. Tigging foregår stilltiende eller uttrykkelig, ofte ved hjelp av et håndskrevet skilt der en ber om hjelp og en skål, kopp, innsamlingsbøsse eller tilsvarende til å samle pengene i. Tiggere kan i tillegg opptre som gatemusikanter eller selge verdiløse småting.

 Eksempler 
Bildene viser historiske eksempler på ulike tiggere.

 Historie 

 Betegnelser 
Ordet «tigge» kommer fra norrønt þiggja som betyr 'få, ta imot'.Oppslagsordet «tigger» i Bokmåls- og Nynorskordboka Betleri var den danske, svenske og norske betegnelsen for straffbar, sjenerende tigging.Oppslagsordet «Betleri» i Salmonsens konversationsleksikon (1925) Tigging kunne også kalles trygleri.Oppslagsordet «betleri» i Ordbok over det danske Sprog 1700-1950Oppslagsordet «tiggeri» i Ordbok over det danske Sprog 1700-1950 Tiggere kan dessuten kalles betlere, stavkar(l)er og stoddere i eldre norsk.

 Tigging i Norge 
I Magnus Lagabøtes landslov fra 1276 omhandler Mannhelgebolken tigging. Alle som var gamle nok til å forsørge seg selv og som gikk fra gård til gård og ba om mat eller penger, hadde ikke rett til offentlig støtte eller hjelp fra samfunnet. Det står i loven: Enhver fullvoksen person som går husimellom og tigger almisser, har ikke krav på rettsbot for seg selv så lenge han går med tiggerstav og er frisk og arbeidsfør, selv om han motvillig blir jaget vekk, med mindre han søker tjeneste og ikke får det. Så snart han selv skaffer seg mat og klær eller våpen, eller frendene hans gir ham det, da har han full rett.

En tiggerstav er en stav eller kjepp som symboliserer at man lever som tigger. Uttrykket brukes både bokstavelig, om en stokk man bar når man gikk fra hus til hus, og billedlig, som et uttrykk for å «gå til tiggerstaven», altså å bli så fattig at man må tigge.

I middelalderen var det akseptert at fattigfolk i Norge kunne opprettholde livet ved tigging i byene eller ved å streife om på landsbygda. Arbeidsføre tiggere var likevel ikke godtatt på linje med andre.Søkbar digitalkopi av Straffens begrunnelse side 87 «Tiggerplagen» blant foreldreløse og fattige barn i norske byer kunne på 1600- og 1700-tallet dempes ved at tiggergang ble regulert og organisert av barnehjem som dermed skaffet seg inntekter.Søkbar digitalkopi av Bysamfunnets omsorg for barn Etter hvert som det offentlige fattigvesenet omfattet flere grupper på 1700- og 1800-tallet, ble adgangen til lovlig tigging gradvis begrenset. Ifølge løsgjengerloven av 31. mai 1900 ble tigging på offentlig sted forbudt i Norge.Søkbar digitalkopi av Strafferettslig nødrett (1999) Loven trådte i kraft fra 1. august 1907.

Løsgjengerloven ble opphevet i 2006. Fra 1. juli dette året ble det tillatt med tigging som ikke er plagsom. Hovedbegrunnelsen for å oppheve forbudet mot betleri var at samfunnet bør bruke sosialpolitikk og ikke strafferett for å unngå at personer skal tigge.Oppslagsordet «tigging» i Store norske leksikon 

Utvidelsen av EU med tolv nye østeuropeiske land i 2004 og 2007 gjorde det mulig for vanskeligstilte personer derfra, ikke minst Romfolk fra Romania og Bulgaria (EU-medlemmer i 2007), å søke tilflukt i andre land. EUs frie bevegelighet og EØS‑avtalen gjør det vanskelig å hindre folk i å reise rundt og tigge. Tidligere kunne de som ikke så ut til å kunne forsørge seg selv bli utvist. I noen EU-land er tigging forbudt, noe som gir politiet større mulighet til å gripe inn. Danmark har ikke et totalforbud, men forbud mot tigging på bestemte steder som togstasjoner og kjøpesentre. I 2024 fikk Danmark medhold i Den europeiske menneskerettighetsdomstolen for å fengsle en rumensk statsborger som tigget. I Storbritannia er det forbudt å tigge og oppfordre barn til å tigge.

Regjeringen Solberg (Høyre/FrP) la i 2014 frem et forslag om å gi kommunene adgang til å innføre lokale tiggeforbud. Forslaget ble behandlet i Stortinget i 2015. Stortinget avviste et nasjonalt forbud mot tigging, men åpnet for at kommunene kunne regulere tigging gjennom forskrifter.

Salg av gatemagasiner har vært en måte å gi hjemløse, personer med rusmiddelavhengighet og andre mennesker «på gata» mulighet til å skaffe penger uten å måtte ty til tigging, tyverier eller andre vinningsforbrytelser. Personer med rusmiddelavhengighet selger magasiner som =Oslo (i 2005), =Buskerud, Megafon (Bergen), ASFALT (Rogaland), Sorgenfri (Trondheim), Klar (Kristiansand), Virkelig (Tromsø), osv. I 2012 kom magasinet Folk er Folk, et magasin flere av disse migrantene nå selger i Oslos gater og i andre byer på østlandet.

 Religiøst betinget tigging 
Tigging kan også være del av religiøs praksis. Det er for eksempel flere religioner som foreskriver de rettroende å gi almisser og tidender til tiggere som en måte å hjelpe fattige i samfunnet på. Fram til 1200-tallet ble det dessuten etablert tiggermunkeordener (mendikantordener) som skulle leve av almisser. De finnes fortsatt i flere katolske land.Oppslagsordet «tiggeri« i Den store danske (dansk Gyldendals leksikon) Religiøst motivert tigging, og plikt til å gi, er også utbredt i buddhismen, Theravāda, hinduismen, Sadhu, islam og Jainisme. Bhikshu er i indisk religion en omvandrende asket som lever av almisser.

 Tigging i kunst og kultur 
Tigging er kjent fra de fleste tider og samfunn og er kommentert og skildret i en rekke fortellinger, kunstverk og andre kulturuttrykk. Eksempler er den satiriske engelske Tiggeroperaen fra 1700-tallet, skillingsvisa Tiggerpiken og Dan Anderssons Tiggeren fra Luossa. Tigging forekommer også i folkelige tradisjoner som å gå julebukk, opptre som påskekjerring, bedrive raslen under fastelavn eller tigge om godteri når det er halloween.

 Referanser 

 Se også 
 Innsamling
 Kollekt
 Bostedsløs
 Løsgjengeri
 Tiggermunk
 Tiggerbrev
 Bønn

 Eksterne lenker 

 Oppslagsordet «Tiggeri» i Nordisk familjebok (1919)
 «Forby tigging» , artikkel i tidsskriftet Minerva
 Aftenposten 6. mai 2012: Høyre vil forby tigging
 VG 17. juli 2012: Faremo vurderer tiggeregister
 NRK Østlandssendingen 12. juli 2012: Tre av fire vil ha forbud mot tigging

Kategori:Samfunn
Kategori:Fattigdom